**5. melléklet: Időzónasablon elkészítésének leírása, gyakorló feladatok**

1. Vegyétek a kezetekbe az időzónasablont (4. melléklet) és helyezzétek a padra magatok elé!
2. Amennyiben nem színes a sablon, piros ceruzával vagy tollal rajzoljátok át a 0. hosszúsági kört, illetve a két szélső függőleges vonalat, a 180°-ot!
3. A kezdő hosszúsági körtől keletre és nyugatra írjátok a hosszúsági körök fokainak számát a vonalak aljához!
4. Jelöljétek a sablonon a zónaidők közötti órák számát is! (keletre +, nyugatra - jelet használva).
5. Elkészült az időzónasablonotok!

 ***Feladatok:***

1. Keressétek ki a következő városok hosszúsági koordinátáit, majd írjátok a sablonotok alján a megfelelő helyre a városok nevét és a hosszúsági fokokat! Használjatok térképet!

Buenos Aires, Honolulu, London, Peking, Reykjavík, Tokió, Wellington

1. Tételezzük fel, hogy Tokióban kedd reggel 6 óra van. Mennyi az idő a többi városban? Írjátok a táblázatba a városok neve mellé a zónaidőket! Használjátok az időzónatérképet!

|  |  |  |
| --- | --- | --- |
| Tokió | 06:00 | kedd |
| Wellington (Új-Zéland) |  |  |
| Peking (Kína) |  |  |
| London (Egyesült Királyság) |  |  |
| Reykjavík (Izland) |  |  |
| Buenos Aires (Argentína) |  |  |
| Honolulu (Hawaii, USA) |  |  |